Ad cuius ingressum ualde gauisus, consultatisque nobis
officiosissime, paululum consedimus. Tum percontari
a me coepit quasi ignarus, quid nam a me operis in
cellula ageretur. At ubi ex responsione nostra hoc
nobis repperit laboris, quod superius dixi, multo,
letior redditus, atque exosculans michi caput. Cum
te inquid legentem dudum frater audissem, sensim
ad conscientiam meam, tacitis cogitationibus meis
recurrebam, utrumnam que de Iohannis uirtutibus no-
ueram, in presenti uolumine teneres inserta. Sed
quia tibi forsitan minime nota sunt, me queso ex-
plicante conscribas. In hunc sermonem, uterque pau-
lulum conticuimus. Me tamen poscente, tandem
ita exorsus est.
QVADAM DIE EXTITIT CAVSA QVA AD SE-
cundinum patricium, epistolam sancti Iohannis pro quo-
dam pauperculo deferebam. Quam epistolam, Secundi-
nus patricius manibus conprehensam, ut cognouit cuius [au-dessus] cause
obtentu delata fuerat, pedibus conculcandam proiecit.
Michique minas conabatur intentare, ac tumenti

